For vinden tager fat - dog knap så meget som onsdag, og det betyder, at det føles som minus fire-fem grader udenfor. Og man skal ikke lade sig snyde af plusgraderne, for vejbanerne kan meget vel være under frysepunktet. Derfor lyder advarslen til de nordjyske trafikanter, at der fortsat kan være sne- og isglatte veje. Større snevejr aflyst Der er i løbet af ugen blevet talt meget om et større snevejr torsdag. Men det ser nu mere eller mindre ud til at være aflyst. En frontzone skulle trække op fra syd og give et pænt snedække til en stor del af landet i løbet af torsdagen. Prognoserne var i starten af ugen ret enige om 2-10 centimeter sne med risiko for lokal fygning. Nu tager frontzonen en østligere kurs, og Danmark får torsdag mest skyet vejr. Sne eller slud i eftermiddag Der kan i perioder dog godt falde lidt sne eller slud i eftermiddagstimerne, men kun i små mængder. I de følgende døgn kan der komme mere sne. Fredag et par centimeter lokalt. Der vil dog være tale om våd sne, og i løbet af lørdag går det mere over i regn. Søndag ser i øjeblikket ud til kun at være regn, og kigger vi ind i den nye uge, kommer der en kraftig mildning fra sydvest.
Vejrmæssigt tegner torsdagen til at holde sig over frysepunktet, men det kommer ikke til at føles sådan.